Jüri Kermik

Jüri Kermik (sündinud 24. oktoobril 1957) on eesti sisearhitekt, disainer ja kunstiteadlane. Jüri Kermik lõpetas 1982. aastal Eesti NSV Riikliku Kunstiinstituudi (ERKI) sisearhitektuuri ja mööblikujunduse erialal. 1994 aastal lõpetas ta Royal College of Arti mööblidisaini erialal (magister) ning 1998 omandas samas ülikoolis ka doktorikraadi vineeritehnoloogia ja -disaini ajaloo erialal. Ta on Eesti Kunstiakadeemia õppejõud. 1980. aastate lõpus oli Jüri Kermikut hakanud huvitama mööblidisain, eriti toolid, ning ta hakkas tegema koostööd Soome mööblifirmaga Avarte. "Esimene Avartega tootmisse jõudnud tool (ON-tool) oli edukas. Seda müüdi hästi Skandinaavias ja ka Jaapanis ning valiti Alvar Aalto, Yrjö Kukkapuro jt kuulsuste tööde kõrval disaini esindama Soome juubelinäitusele Saksamaal." Suur osa tema loomingust on pühendatud A. M. Lutheri vabriku ajaloo ning toodete uurimisele, mis sai alguse 1994. aastal tehtud magistritööst Royal Collage of Artis. Samal teemal kaitses ta ka doktoritööd 1998. aastal. Nende uurimistööde põhjal kirjutas ta kaks teost: "A. M. Luther. 1877⎯1940. Materjalist võrsunud vormiuuendus" (2002) ja "Lutheri vabrik. The Luther factory" (2004). Jüri Kermiku üheks lemmikmaterjaliks on vineer, mida on ta kasutanud paljudes töödes. Vineeri kohta on ta öelnud: "Vineer on industriaalajastu markantseimaid leiutisi. On loodud tehnoloogiline menetlus, et muundada puit universaalsete omadustega materjaliks, mille rakendusalad ja tooteliigid on praeguseks loendamatud. Tehismaterjalidest küllastunud maailmas on vineeril hindamatu omadus säilitada loodusliku aine ehedus ja ilu, vääristamaks inimese elamist-olemist raamivat keskkonda. Sellest ka vineeri massiline kasutus mööblitootmises ja igikestev töö, mida tehakse tehnoloogia, tootmismeetodite ja vormikujunduse arendamisel ja uurimisel." Jüri Kermiku eeskujudeks mööblidisainis on Gerrit Rietveld, Alvar Aalto, Marcel Breuer ja Yrjö Kukkapuro. Muusikaakadeemia aula (1983) Viru hotelli varietee baar (1986) Tool "Kimalane" (1990) "Kunst ja Kodu 1988" (1988) koostaja "Kunst ja Kodu 1989" (1989) koostaja "Kunst ja Kodu 1990" (1990) koostaja "A. M. Luther. 1877⎯1940. Materjalist võrsunud vormiuuendus" (2002) Tool "Äksi" (2002) "Lutheri vabrik. The Luther factory" (2004) "Uus vaev. New pain" (2018) koostaja "Estonian Design in Focus" (2000) "2+2" koos Riina, Jürgen ja Liisa Kermikuga (2007) "Uus vaev. Eesti noor disain 1980ndatel aastatel" (2018) 2002 Ervin Pütsepa preemia (monograafia "A. M. Luther 1877-1940. Materjalist võrsunud vormiuuendus") 2002 Eesti Disainiauhind 2003 Eesti Vabariigi kultuuripreemia (raamat "A. M. Luther 1877-1940. Materjalist võrsunud vormiuuendus") Jüri Kermiku abikaasa on Riina Kermik (s. 1956). Nende lapsed on metallikunstnik Jürgen Kermik (s. 1981), mööblikunstnik Liisa Kermik (s. 1984) ja Mikk Kermik. Alates 1992. aastast elab ja töötab Jüri Kermik Inglismaal. "Jüri Kermik". Eesti Disainerite Liit. Vaadatud 13.11.2018. "Dr Jüri Kermik". Originaali arhiivikoopia seisuga 15.05.2016. Vaadatud 13.11.2018. "Perekond disaineried". Postimees. 21. aprill 2007. Vaadatud 13.11.2018. Kermik, J. (2018). Lutheri vabrik. The Luther factory. Tallinn: Eesti Arhitektuurimuuseum. Lk 183. Kaljuvee A. (21.04.2007). "Disainiusku Kermikud Kermikute dünastiast". Eesti Päevaleht. Vaadatud 14.11.2018. Kermik J. (2002). A. M. Luther. 1877⎯1940. Materjalist võrsunud vormiuuenuds". Tallinn: Sild. Lk 11. Tööstuskunstist tootedisainini. Tallinn: Eesti Kunstiakadeemia kirjastus. 2018. Lk 183. "Tool "Kimalane"". Eesti Tarbekunsti- ja Disainimuuseum. Originaali arhiivikoopia seisuga 16.11.2018. Vaadatud 13.11.2018. "Kunst ja Kodu 1988". Vaadatud 13.11.2018. "Kunst ja Kodu 1989". Vaadatud 13.11.2018. "Kunst ja Kodu 1990". Vaadatud 13.11.2018. "A. M. Luther". Vaadatud 13.11.2018. "Tool "Äksi"". Eesti Tarbekunsti- ja disainimuuseum. Originaali arhiivikoopia seisuga 16.11.2018. Vaadatud 13.11.2018. "Lutheri vabrik. The Luther factory". Vaadatud 13.11.2018. "Uus vaev. New pain". Vaadatud 13.11.2018. "2+2". Eesti Tarbekunsti- ja disainimuuseum. Originaali arhiivikoopia seisuga 14.11.2018. Vaadatud 13.11.2018. Ernits, R. "Jüri Kermik: 1980. noortel kunstnikel polnud eriti väljundeid". ERR. Vaadatud 13.11.2018. "Kultuuripreemiate saajad". Kultuuriministeerium. 2003. Originaali arhiivikoopia seisuga 24.02.2020. Vaadatud 13.11.2018.